### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 3. december 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA SF

I [adresse] skal vi prioritere en byudvikling, der respekterer planetens grænser. Det betyder et skifte fra at se nybyg som det primære svar på befolkningsvækst til i langt højere grad også at udnytte og transformere den eksisterende bygningsmasse. Herved reducerer vi markant ressourceforbruget, CO2-udledningen fra byggeriet og behovet for at inddrage nye arealer.

Første Skridt: Vidensgrundlag og Overblik (Kortlægning)

For at kunne handle målrettet er det første skridt at skabe et solidt, kvantificerbart vidensgrundlag. Derfor foreslår vi, at Teknik og Miljø igangsætter og udarbejder en kortlægning af transformationspotentialet i [adresse].

Andet Skridt: Analyse af Planmæssig Forrang (Lokalplaner)

Sideløbende med kortlægningen skal Teknik og Miljø udarbejde en analyse af, hvordan transformation af eksisterende byggeri kan prioriteres, få forrang og indtænkes i kommunens planredskaber, især lokalplaner.

Kortlægningen (1) og analysen (2) skal give byrådet grundlaget til at prioritere transformation og:

1. Sætte et konkret, kvantificerbart mål for, hvor stor en andel af nye boliger der skal etableres gennem transformation i de kommende år.

2. Implementere de foreslåede ændringer i lokalplanprocedurerne for at sikre transformationsprojekter forrang.

Dette forslag sikrer, at [adresse] tager et databaseret og planmæssigt skridt mod en mere ressourcebevidst byudvikling, hvor vi udnytter det, vi allerede har.

Forslag stillet af: Gurli Mathiesen, Ragner Nørgaard, Sys Dahl og Benthe Klausen

Se forslaget i sin fulde længde i bilaget.

### Sagsforløb

Udvalg: [adresse]

Dato: 12-11-2025

Ove Søndergaard: 39

Sagens behandling blev udsat i byrådets møde den 12. november 2025.